ตอนนี้แฟนผมมีอาการเหมือนตัวเองนั่งอยู่ในเรือทั้งที่อยู่เฉยๆ ซึ่งมีอาการโคลงเคลงตลอดเวลา จะหมุนไปทางซ้ายกับขวา ก็ไปได้ทีละนิดๆ และถ้าก้มหน้าลง พอจะลุกขึ้น จะมีอาการหน้ามืดและร่วงล้มทันทีเลยครับ ก่อนหน้าก็มีหูอื้อบ้าง หูได้ยินเบาบ้างบางทีก็มีบ้านหมุนบ้าง แต่ตอนนี้ปกติ และเวลาใช้ชีวิตปกติประจำวันก็พอได้อยู่ครับ (แต่พอมาอยู่หน้าโต๊ะทำงาน ซึ่งในงานจะต้องทำหน้าคอมพิวเตอร์ ลักษณะการทำงานคือก้ม+เงย ตลอดทั้งวัน เพื่อดูเอกสารและป้อนข้อมูล) แรกๆก็พอไหวอยู่ แต่พอนานๆเข้า มันเราหนักขึ้นครับ พอดีไปพบแพทย์มา 2 รอบแล้วเดือนละครั้ง เค้าบอกว่ายังสรุปอาการให้ไม่ได้ว่าเป็นอะไร ให้ยามาประคองการรักษาและนัดดูอาการอย่างเดียวครับ แค่มีอาการใกล้เคียงคนที่เป็นโรคน้ำในหูไม่เท่ากันแต่ชี้ชัดไม่ได้ อยากทราบว่าพอจะมีแนวทางรักษาให้หายได้ไหมครับ และอาการแบบนี้ควรปฎิบัติตัวอย่างไร พอดีเป็นกังวลเหมือนกัน
สวัสดีค่ะ อาการเวียนหัว โคลงเคลง เกิดได้จากหลายสาเหตุ ได้แก่-ความผิดปกติของหูชั้นใน ซึ่งเป็นสาเหตุที่พบบ่อยในผู้ป่วยที่มีอาการเวียนศีรษะ เช่น โรคหินปูนในหูชั้นในเคลื่อน (BPPV) โรคประสาทหูชั้นในอักเสบ (Labyrinthitis) โรคนำ้ในหูไม่เท่ากัน (Meniere’s disease) เป็นต้น- ความดันโลหิตต่ำ อาจเกิดจากการเปลี่ยนท่าทางรวดเร็ว การสูญเสียน้ำออกจากร่างกาย เช่น ท้องเสีย อาเจียนมาก เป็นต้น นอกจากนี้อาจมีสาเหตุมาจากโรคหัวใจ ภาวะการติดเชื้อต่างๆ-โรคไมเกรน : บางคนจะมีอาการปวดศีรษะร่วมกับอาการเวียนหัวได้-โรคเกี่ยวกับระบบประสาทและสมอง ซึ่งอาจมีสาเหตุจากการบาดเจ็บ, เนื้องอก, การติดเชื้อ, เส้นเลือดในสมองผิดปกติ เป็นต้น-ภาวะอื่นๆ เช่น เครียด ยาบางชนิด โรคโลหิตจาง ภาวะน้ำตาลในเลือดต่ำ เป็นต้นการดูแลตนเองในเบื้องต้น ขณะที่มีอาการเวียนหัว แนะนำให้เคลื่อนไหวร่างกายช้าลง นอนหลับพักผ่อนให้เพียงพอ ดื่มน้ำเปล่าให้เพียงพอหากอาการไม่ดีขึ้น แนะนำให้พบแพทย์อีกครั้งเพื่อตรวจวินิจฉัยและรับการรักษาที่เหมาะสมต่อไปนะคะ